पाएं अपने शहर की ताज़ा ख़बरें और फ्री ई-पेपरडाउनलोड करें
गुड़गांव. साइबर सिटी में चलाई जाने वाली रैपिड मेट्रो की सुरक्षा को लेकर बेंगलुरू की तर्ज पर खास इंतजाम किए जा रहे हैं। थ्री लेयर सिक्योरिटी सिस्टम में निजी गार्ड, हरियाणा पुलिस व सीआईएसएफ के जवानों को सुरक्षा की जिम्मेदारी सौंपी जाएगी। खास बात है कि मेट्रो स्टेशन पर अलग से पुलिस थाना भी होगा, जहां यात्रियों की शिकायतें दर्ज की जाएंगी। थाने के लिए गेटवे टावर स्टेशन पर जगह की पहचान की गई है। बेंगलुरू मेट्रो में अर्धसैनिक बल, राज्य पुलिस व निजी सुरक्षा गार्ड की तैनाती है।
रैपिड मेट्रो का काम अंतिम चरण में है। अब सुरक्षा को लेकर विशेष प्लानिंग हो रही है। स्टेशनों पर सीसीटीवी कैमरे लगाने के साथ प्लेटफॉर्म पर निजी सुरक्षा गार्ड मौजूद होंगे। कॉनकोर्स व चेकिंग प्वाइंट पर अर्धसैनिक बल तैनात करने की तैयारी है। सिकंदरपुर स्टेशन पर दिल्ली मेट्रो व रैपिड मेट्रो का इंटरचेंज स्टेशन बनना है। यहां पर पुलिस चौकी बनाने की तैयारी की जा रही है। इसके लिए प्रबंधन ने जगह का चुनाव कर लिया है। रैपिड मेट्रो के दो स्टेशन पर हरियाणा पुलिस की तरफ से थाने और चौकी बनाए जाने के बाद समान चोरी होने या अन्य आपराधिक वारदात की शिकायत दर्ज कराई जा सकेगी।
उम्मीद है कि ढाई से तीन लाख यात्री रोजाना रैपिड मेट्रो से सफर करेंगे। इनके लिए कड़ी सुरक्षा के इंतजाम होंगे। डॉग स्क्वायड व रैपिड एक्शन फोर्स भी जरूरत पड़ने पर गुड़गांव पुलिस उपलब्ध कराएगी। ऑपरेशन कंट्रोल रूम में सभी स्टेशनों पर सीसीटीवी कैमरों की फुटेज देखी जा सकेगी। किसी भी संदिग्ध की मौजूदगी का आभास होते ही स्टेशनों पर तैनात सुरक्षाकर्मी उसे गिरफ्तार कर राज्य पुलिस को सौंप देंगे। जानकारी के अनुसार रैपिड प्रबंधन ने हरियाणा पुलिस को थाने और चौकी के लिए प्रस्ताव भेज दिया है।
पहले फेज के बारे में
-सुबह साढ़े पांच से आधी रात तक चलेगी मेट्रो
-चार से पांच मिनट होगी फ्रीक्वेंसी
-70 हजार से ज्यादा वाहनों का घटेगा बोझ
शुरू होने वाले स्टेशन
-डीएलएफ फेज-2
-डीएलएफ फेज-3
-मॉलसरी रोड
-गेटवे टावर
-बेलवेडियर टावर
-सीएमआरएस का दौरा अगले हफ्ते
हाई स्पीड ट्रायल को लेकर रैपिड मेट्रो को इसी हफ्ते सर्टिफिकेट मिला है। इसके बाद अब रैपिड मेट्रो प्रबंधन को रेलवे मंत्रालय की तरफ से मिलने वाले रेल सेफ्टी सर्टिफिकेट का इंतजार है। सर्टिफिकेट मिल जाने के बाद अगले 10 दिनों में रैपिड मेट्रो का संचालन शुरू हो जाएगा। बताया जा रहा है कि अगले हफ्ते कमिश्नर ऑफ मेट्रो रेल सेफ्टी (सीएमआरएस) यहां का दौरा कर सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hne_Deva hne_Deva kas_Deva kas_Deva mai_Deva hin_Deva hin_Deva zho_Hant eng_Latn